alexandrainst/scandi-wiki huggingface dataset:
Karstein Seland

Karstein Seland () var ein norsk lærar frå Gyland i Vest-Agder som representerte Hedmark fylke og Senterpartiet på Stortinget 1965-73.

Seland var son til ein gardbrukar og gjekk Søgne landbruksskule 1929-31. Sidan gjekk han småbrukslærarskule 1933-35 og var så lærar ved Blæstad landbruksskule 1938-45. I 1944-45 deltok han i heimestyrkane. Frå 1945 var han overlærar ved Glåmdal jord- og skogbruksskule til 1973.

Frå 1958 til 1964 var Seland formannskapsmedlem i Vinger herad, deretter hadde han plass i Kongsvinger formannskap 1964-67. I fire veker hausten 1963 møtte han som representant for Senterpartiet på Stortinget, då Karen Grønn-Hagen var statsråd i Lyng-regjeringa. Frå 1965 var Seland stortingsrepresentant frå Hedmark i to periodar. Han var heile tida med i Landbrukskomiteen, formann 1969-73.

Seland var så i fire år lektor ved Jønsberg landbruksskole til 1977.

Kjelder
Stortingsbiografi

Stortingsrepresentantar 1961-1965
Stortingsrepresentantar 1965-1969
Stortingsrepresentantar 1969-1973
Norske skulefolk
Folk frå Flekkefjord
Enebakk prestegard

Enebakk prestegard ligg i Prestegårdsveien, vest for Enebakk kyrkje.

Hovudbygningen er eit laftebygg frå 1807–1808 i halvannan etasje. Hovudinngangen er vend nordover mot tunet og Prestegårdsveien, og på vestsida av tunet ligg forpaktarbustaden. Hovudbygningen er freda.

Gardsbruket er seld.

Kjelder

Bakgrunnsstoff 
 Opplysningsvesenets fond
 

Prestegardar i Noreg
Kulturminne i Enebakk
Byggverk i Enebakk
Freda bygg i Viken
Ullensaker prestegard

Ullensaker prestegard (opphavleg Ullinshof) ligg søraust for Ullensaker kyrkje. Prestegarden og kyrkja har røter attende til mellomalderen, men kyrkja har stått på forskjellige stader lokalt. Den noverande hovudbygningen på prestegarden vart oppført i 1826. Det er eit laftebygg i to etasjar med saltak. Ved ei omfattande vøling i 1896–97 fekk bygget sveitserpreg. Bygget vart òg modernisert i 1972, då planløysinga vart endra. Det er no rom på kvar side av ein midtgang. Det nasjonalromantiske stabburet er frå 1898. Dei to bygga vart freda i 1992.

Kjelder

Bakgrunnsstoff 
 Opplysningsvesenets fond
 

Prestegardar i Noreg
Kulturminne i Ullensaker
Byggverk i Ullensaker
Sunni-triangelet

Sunni-triangelet er ein tett folkesett region i Irak, nordvest for Bagdad, som hovudsakleg er busett av sunnimuslimske arabarar.

Hjørna i det grovt trekanta området vert vanlegvis rekna å liggje nær Baqubah (på austsida av triangelet), Bagdad (på sørsida), Ramadi (på vestsida) og Tikrit (på nordsida). Kvar side er kring 125 km lang. Området omfattar byane Samarra og Fallujah.

Området var ein sterk støttespelar for den tidlegare irakiske presidenten Saddam Hussein, og mange statlege tilsette, politikarar og militære leiarar frå og med 1970-åra kom frå dette området. Saddam sjølv var fødd like utafor Tikrit. 

Etter invasjonen av Irak i 2003 vart området fokus for væpna sunnimotstand mot koalisjonsstyret. Det vart spådd i vestleg presse at Saddam kom til å skjule seg hos sunni-støttespelarane og 13. desember 2003 vart han teken til fange i raid mot landsbyen ad-Dawr kring 15 km sør for Tikrit.

Omgrepet Sunni-triangelet vart nytta av og til frå 1970-åra blant akademiske Irak-spesialistar, vanlegvis for å skilje det frå dei nordlege og sørlege områda av landet.

Kjelder
Denne artikkelen bygger på «Sunni Triangle» frå ,  den 11. september 2017. 
 oppgav desse kjeldene:

Irakisk politikk
Irakisk geografi
Makvan Kasheikal

Makvan Kasheikal () er ein norsk politikar som vart partileiar for Demokratane i 2016.

Kasheikal blei vald til partileiar 18. juni 2016. Han kom som flyktning frå Iran til Noreg i 1998. Han har vore leiar av kontrollutvalet i Kristiansand kommune.

Referansar 

Folk frå Kristiansand
Politikarar frå Demokratane
Nordmenn av iransk opphav
Turkmeneli

Turkmeneli (tyrkisk Türkmeneli) eller Turkomania er eit område som irakiske tyrkarar, hovudsakleg Den irakiske turkmenfronten, har gjort krav på som heimlandet sitt.

Det strekkjer seg frå grensa til Syria i nord til Iran i det sentrale Irak. Regionen ligg mellom dei arabiske områda i sør og dei kurdiske områda i nord. Området er meint å omfatte Kirkuk, Tel Afar, Mandali, Mosul og Tuz Khormato, og Kirkuk vert rekna som hovudstaden. Somme kjelder meiner òg at Erbil og Salah ad-Din er ein del av kravområdet.

Forslaget om ein tyrkisk/turkmensk autonom region vert rekna som særs kontroversielt. Den 17. juli 2017 føreslo tyrkarane at Tel Afar og Tuz Khurmatu skulle bli ein autonom irakisk-tyrkisk region og bad om at Kirkuk skulle få «spesialstatus».

Kjelder
Denne artikkelen bygger på «Turkmeneli» frå ,  den 11. september 2017. 
 oppgav desse kjeldene:

Bakgrunnsstoff

Irakisk geografi
Kulturelle regionar
Den russiske hæren

Den russiske hæren er landstyrkane til Den russiske føderasjonen, og er ein del av Det russiske forsvaret.

Organisering

Våpengreiner
 Luftforsvaret til den russiske hæren (Air Defence Troops of the Russian Ground Forces, på engelsk)
 Dei Russiske rakettstyrkar og artilleri (Russian Missile Troops and Artillery, på engelsk)
 Dei Russiske ingeniør-styrkar
 Dei Russiske samband-avdelingar (Войска связи)
 Dei Russiske stridsvogn-styrkar
 Dei Russiske vernestyrkar mot masseøydeleggingsvåpen (Russian NBC Protection Troops, på engelsk)
 motorisert infanteri
 elektronisk krigføring
 jernbanestyrkar
 forsyningsstyrkar
 vegbyggestyrkar
 sanitet
 militærgeografi
 verkstad (teknisk/mekanisk)

Samansetjing 

Divisjoner
 5 motoriserte infanteridivisjonar
 2 stridsvogndivisjonar
 1 maskingæver-artilleridivisjon
Brigader
 24 motoriserte infanteribrigader
 3 stridsvognbrigader
 12 artilleribrigader
 13 missilbrigader
 16 kommando- og kontrollbrigader
 5 ABC-vernbrigader
 5 rakettkastarbrigader
 14 luftvernmissilbrigader
  3 etterretningsbrigader
 5 ingeniørbrigader
 10 forsyningsbrigader
Militærbasar
 4 militærbasar

Leiarar
Oleg Salyukov er hærsjef i 2019 (og blei det i 2014).

Manøveravdelingar i Russland

Merknadar

Kjelder

Hæren
Russland
Russiske forsvarsgreiner
Manøveravdelingar i Russland
Wadi Al-abyad

Wadi Al-abyad eller Wadi al Ubayyid (arabisk وادي الأبيض) er den nest lengste wadien i Irak etter Wadi Hauran og ligg vest i Irak i Al Anbar guvernement og Karbala guvernement. Dalen strekkjer seg kring 250 km frå grensa til Saudi-Arabia (nær Arar) i Al Anbar guvernement til innsjøen Milh vest i Karbala guvernement. Han er kring 1 km brei og 40-50 meter djup. 

Wadi Al-abyad vert stundom òg nytta om eit større område som omfattar sjølve Wadi Al-abyad sidedalane og området rundt. Wadi Al-abyad er ein tørr stad trass i oasen Ghadir Abu Muraji ligg sentralt i dalen i Al Anbar guvernement i tillegg til somme stader som har vatn i regntida. Somme år er det nok vatn til at det renn ei elv i Wadi Al-abyad og ut i Milh.

Plante- og dyreliv
Det tørre klimaet har innverknad på dyre- og planteliv i wadien. Det veks ingen planter her utanom ørkenvegetasjon. Somme dyr har tilpassa seg eit liv i ørkenen. Av pattedyra som bur i Wadi Al-abyad er hare, rüppells rev, gråulv, persiagaselle, i tillegg til mange fugleartar, både fastverande og trekkfuglar som trappar, sandhøns og klippedue.

Al-Abyad-dammen 
Wadi Al-Abyad-dammen vart bygd i 2002 på det lågaste punktet i Wadi Al-Abyad nær grensa til Saudi-Arabia for å samle regnvatn om vinteren og våren for den lange sommaren. Vatnet er blitt nytta av beduinar og kveget deira. Dammen har ein kapasitet på 25-50 millionar kubikkmeter. Dammen er 8 km lang, 2 km brei og 18 meter høg.

Kjelder
Denne artikkelen bygger på «Wadi Al-abyad» frå ,  den 11. september 2017. 
 oppgav desse kjeldene:

Wadiar
Irakisk geografi
Hol prestegard

Hol prestegard vart kjøpt inn som prestegard i 1874. Det dreier seg om Nerålshaugen, nord for Holsfjorden og eit stykkje nordvest for Hol gamle kyrkje. På garden står tre freda bygg: hovudbygning, bur og loft. Hovudbygningen vart kjøpt i Ål i 1852 og flytta til Hol i 1875. Buret er frå 1692, og loftet vart plassert på tunet i 1838. Hovudbygningen er eit halvannan etasjes laftebygg med saltak. Stilen er sveitser.

Det budde framleis prest på prestegarden i 2015.

Fotnotar

Bakgrunnsstoff 
 Opplysningsvesenets fond
 

Prestegardar i Noreg
Kulturminne i Hol
Wadi Hauran

Wadi Hauran (òg Wadi Houran, Wādī Ḩawrān, arabisk skrift وادي حوران) er den lengste wadien i Irak. Han ligg i Al Anbar guvernement, vest i landet. Wadi Ḩauran ligg omtrent halvvegs mellom Damaskus og Bagdad nær byen Rutba, og strekkjer seg 350 km frå grensa ved Saudi-Arabia til elva Eufrat nær Haditha.

Omgrepet Wadi Hauran vert òg stundom nytta om eit større geografisk område som omfattar sjølve wadien og kringliggande åsar, i tillegg til små sidewadiar. 

Dalen har bratte sider og ei djupne mellom 150 og 200 meter og er den djupaste dalen i Irak. Sjølv om det vanlegvis er tørt her, ligg det oasar aust i dalen, og i regntida renn det vatn gjennom dalen. 

IS tok total kontroll over området i juni 2014.

Geografi 
Landskapet i denne delen av Irak er bølgjande og aude. Wadien går frå nær grensa til Jordan og austover gjennom den irakiske ørkenen til han møter Eufrat nær byen Alaleya. Wadien samlar vatn frå eit område som omfattar det meste av Anbar-provinsen. Høgda hans er rundt 83 meter over havet.

Wadi Hauran har ein gong vore ei elv, men tørka ut etter den siste istida. Wadien gjev gode beitemarker for beduinar og kveget deira.

Plante- og dyreliv
Wadi Hauran er ein god yngleplass for mange ville dyr som hare, rüppells rev, gråulv og persiagaselle, medan klippene på sidene av wadien er gode hekkestader for fastbuande fuglar og trekkfuglar som trappar, sandhøns, tartarfalk og åtselgribb.

Plantelivet i Wadi Hauran består stort sett av ørken- og halvørkenplanter.

Innbyggjarar
Den største busetnaden i Wadi Hauran er Ar-Rutbah, som er administrasjonsstad for Ar-Rutba-distriktet. Namnet tyder «vått land» på arabisk, fordi årsnedbørsnormalen er 114,3 mm. Folketalet er noko over 20 000 som livnærer seg av jordbruk og småindustri.

Wadien har tre dammar som samlar regnvatn for beitande sauer og kamelar om sommaren. Desse er Hussayniyah-dammen som vart bygd i 1990-åra, Rutba-dammen, og Hauran-dammen.

Historie 

Wadien vart nemnt av Yaqut al-Hamawi og kanskje av Al Tabari og har tradisjonelt vore området til al-Qayn-stammene. På 1800-talet slo mange drusarar seg ned i dei vestlege områda av dalen, og i 1870-åra vart området erobra av Jabal Shammar. 27. mars 1917 tok britiske styrkar to tusen tyrkiske soldatar til fange i wadien.

Kjelder
Denne artikkelen bygger på «Wadi Hauran» frå ,  den 11. september 2017. 
 oppgav desse kjeldene:

Al Anbar guvernement
Irakisk geografi
Wadiar
Grubbegata

Grubbegata er ei gate i nordleg lei i det sentrale Oslo, frå gata Grensen til gata Fredensborgveien, namnsett i gamal tid etter kjøpmannen Ulrik Grubbe, som budde ein stad i dette området på 1700-talet. Då var dette hovudsambandet mellom byen Christiania og det som no er stroket Hammersborg.

Grubbegata går gjennom Regjeringskvartalet. Etter Anders Behring Breiviks terroråtak 22. juli 2011 på Regjeringskvartalet, har gata på denne strekninga vore stengd for køyring, til dels òg for fotgjengarar. Deler av gata gjennom kvartalet har vorte byggjeområde for førebuingane til underjordisk infrastruktur for nytt regjeringskvartal.

Langsetter Grubbegata ligg elles mellom anna Noregs Høgsterett med adressa Høyesteretts plass 1, Oslo hovedbrannstasjon med adressa Arne Garborgs plass 1, Svenska Margaretakyrkan med adressa Hammersborg torg 8, den freda kyrkjegarden Krist kirkegård, og Kristparken, ei utviding av Krist kirkegård på 1800-talet som vart lagt ut til park etter at fredingstida på 40 år frå siste jordfestinga hadde gått ut i 1964.

Kjelder
Oslo byleksikon, femte utgåva

Bakgrunnsstoff

Gater i Oslo
Gjerstad prestegard

Gjerstad prestegard ligg søraust for Gjerstad kyrkje, på den andre sida av eit jorde i sørkant av kyrkjegarden.

Både kyrkjestaden og prestegarden har røter attende åt mellomalderen. Hovudbygningen ved prestegarden er eit sveitserhus i halvannan etasje med ståande utvendig panel. Bygningen vart restaurert i 1994 og er freda saman med forpaktarbustaden frå 1850 og eit stabbur frå 1700-talet (seinare ombygd til garasje). Søraust for hovudbygningen er eit hageanlegg. Prestegarden er rekna for å ha høg verdi som kyrkjeleg kulturminne.

Då dagens hovudbygning vart oppført i 1895, vart den tidlegare hovudbygningen frå rundt 1700 riven. Der voks Niels Henrik Abel opp, idet far hans var prest i Gjerstad. Ved kyrkja er ei minnebyste av Abel utført av Brynjulf Bergslien. Det lokale historielaget har laga ein kultursti i området til minne om Abel.

Kjelder 
 Gjerstad prestebolig hos Opplysningsvesenets fond

Bakgrunnsstoff 
 
 Dronefilm av Gjerstad kyrkje og prestegard

Fotnotar 

Prestegardar i Noreg
Kulturminne i Gjerstad
Gardar i Gjerstad
Freda bygg i Agder
Amalie Kasin Lerstang

Amalie Kasin Lerstang () er ein norsk skjønnlitterær forfattar.

Ho debuterte på Cappelen Damm i 2014 med romanen Europa. Lerstang fekk Tarjei Vesaas' debutantpris for boka i 2014 og Saabye Christensen-stipendiet.

Kjelder 

Norske romanforfattarar
Norske skjønnlitterære debutantar i 2014
Vinnarar av Tarjei Vesaas' debutantpris
Folk frå Notodden
Fridalen kyrkje

Fridalen kyrkje er ei arbeidskyrkje i Bergen kommune i Vestland fylke. Kyrkja vart bygd som kombinert interimskyrkje og kyrkjelydshus i 1937. I 1957 vart Fridalen skilt ut frå Årstad som eige sokn, og kyrkja fekk sakristi, prestekontor og ny kyrkjelydssal i underetasjen. Sin noverande utsjånad fekk bygget ved ei ombygging i 1985.

Byggverket er i mur og har 450 sitjeplassar. Sjølve kyrkjesalen er ei langkyrkje.

Det er ikkje kyrkjegard på staden.

Fotnotar

Kjelder 
 Ellen Marie Magerøy og Hans-Emil Lidén: Fridalen kirke (i «Norges kirker»)

Bakgrunnsstoff 
 
 
 Fridalen kyrkjelyd
 DIS Hordaland om kyrkja
 NRK: Andakten: Fridalen i Bergen

Kyrkjer i Bergen
Kyrkjer i Bergen Domprosti
Norske kyrkjer frå 1937
Kulturminne i Bergen
Arbeidskyrkjer
NM i friidrett 1979

Noregsmeisterskapen i friidrett 1979, hovudmeisterskapen, vart avvikla på Lovisenlund stadion i Larvik dagane 10.-12. august 1979 og vart arrangert av Larvik Turn- og Idrettsforening. Meisterskapen omfatta 19 tevlingar for menn og 14 for kvinner.

Grete Waitz vart tildelt kongepokal for sjuande året i rad, i Larvik for sitt 3 000-meterløp. Knut Hjeltnes fekk kongepokalen for sitt vinnarkast i diskostevlinga.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

3 000

100 m hekk

400 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Sportsboken 79-80. Dreyer Bok Stavanger. 1979.

Noregsmeisterskap i friidrett
Noregsmeisterskap i 1979
Sport i 1979
Idrett i Larvik
Paul Svarstad

Paul Svarstad () var ein norsk skogbrukar, gardbrukar og politikar frå Stryn i Nordfjord. Han var stortingsrepresentant frå Sogn og Fjordane 1965-73, vald for Høgre, og ordførar i Stryn 1975-76. 

Svarstad var son til ein gardbrukar. Han gjekk Framnes ungdomsskule i Norheimsund, der farbroren Hans Svarstad var styrar. Frå 1933 til-45 arbeidde han med skogbruk, både som hoggar, arbeidsformann og sagmeister. I april 1940 deltok han i krigen mot Hitler-Tyskland, deretter var han 1943-45 aktiv i Milorg. Etter 1945 dreiv han sagbruk og handla med skog og trelast. Samstundes var han gardbrukar og fruktdyrkar på Faleide i Stryn til 1983. I tillegg var han 1949-52 redaktør i lokalavisa Fjordingen og 1949-59 aktiv i overvakingstenesta.

Svarstad var kommunestyremedlem i Innvik 1952-1963 og formannskapsmedlem i den nye Stryn kommune 1964-79. Han var varaordførar i Innvik 1956-63 og ordførar i Stryn 1975-76. Frå hausten 1965 til 1973 representerte han Høgre på Stortinget, heile tida som medlem i Samferdslekomiteen.

Svarstad skreiv Innvik - eit prestegjeld gjennom 200 år. Ein sparebank gjennom 100 år, ei bok som Innvik Sparebank gav ut i 1981.

Kjelder
Stortingsbiografi

Stortingsrepresentantar 1965-1969
Stortingsrepresentantar 1969-1973
Ordførarar i Stryn
Norske gardbrukarar
Norske redaktørar
Norske sakprosaforfattarar
Angell Landmark

Michael Angell Jakobus Landmark () var ein norsk lensmann og stortingsmann frå Ålesund.

Far til Landmark var kjøpmann i Ålesund til dess han fekk stilling som lensmann i Aure. Sjølv arbeidde Angell Landmark i handelsnæringa i heimbyen til 1892. Der etter var han lensmannsbetjent i Aure til han i 1902 tok over lensmannsombodet i distriktet etter faren. Landmark var elles medlem i Aure heradsstyre frå 1901 og i representantskapen til Nordmøre Dampskibsselskaps. Han var òg formann i Nordmøre jarnbanekomité for Surnabanen og medlem av Romsdals amts jernbanekomité 1903–14. Valperioden 1916-18 representerte han Nordre Nordmør krins på Stortinget, vald på eit Venstre-program.

Kjelder
Stortingsbiografi 

Stortingsrepresentantar 1916-1918
Folk frå Ålesund
Folk frå Aure
Revheim kyrkje

Revheim kyrkje er ei lafta langkyrkje frå 1865 i Stavanger kommune i Rogaland. Til grunn for kyrkja ligg typeteikningar av H.D.F. Linstow. Revheim kyrkje er soknekyrkje for Hafrsfjord og har om lag 300 sitjeplassar.

Kyrkja vart restaurert og fornya i 1954, mellom anna med nytt korparti og eit nytt tilbygg mot aust.  Det vart òg sett inn eit nytt altar, med altartavle måla av stavangermålaren Thoralf Gjesdal.

Revheim kyrkje vart delvis øydelagt i brann 1. august 1992 då to gutar på 17 år braut seg inn og sette fyr på altaret. I dagane før brannen vart ein kross frå ei gravstøtte utanfor kyrkja plassert opp ned utvendig på kyrkjeveggen. Brannen øydela altartavla måla av Gjesdal, og den gamle altartavla vart då teken i bruk att. Kyrkja vart gjenopna etter brannen 4. april 1993.

Kyrkja vart rehabilitert i 2013–14.

Revheim kyrkje har eigen kyrkjegard.

Fotnotar

Kjelder

Bakgrunnsstoff 
 Kyrkjesøk – Revhem kirke
 

Kyrkjer i Stavanger
Kyrkjer i Ytre Stavanger prosti
Kulturminne i Stavanger
Norske kyrkjer frå 1860-åra
Bygningar teikna av Hans Linstow
Flesberg prestegard

Flesberg prestegard ligg i åsen eit par hundre meter nord for Flesberg stavkyrkje. På prestegarden står fire bygningar som vart freda av Riksantikvaren i 1991: hovudbygning (frå 1823), kårstove (ca. 1730, flytta til prestegarden), stabbur for forpaktar og stabbur for prest (frå 1800-talet). Anlegget er rekna for å ha verdi som kyrkjeleg kulturminne.

Vest for kyrkja er Galgehaugen, der det kan ha vore rettarstad og gravhaug.

Fotnotar

Bakgrunnsstoff 
 Opplysningsvesenets fond 
 

Prestegardar i Noreg
Kulturminne i Flesberg
Byggverk i Flesberg
Gardar i Viken
Freda bygg i Viken
Modum prestegard

Modum prestegard eller Heggen prestegard ligg nordvest for Heggen kyrkje i Modum.

Som kyrkja har prestegarden ei historie som strekkjer seg attende til mellomalderen, men bygningsmassen har variert gjennom tidene.

Hovudbygningen er eit laftebygg i to etasjar med saltak. Ein trur at nordre del er frå tidleg 1800-tal, men bygget fekk si noverende form ved ei ombygging i 1862, og fekk då det utkraga taket. Forpaktarbustaden (tidlegare borgstove eller herrekammerbygning) kan sporast attende til 1760. Desse to og eit stabbur i to etasjar er freda.

Prestegarden og miljøet rundt kyrkja vert rekna for å ha høg verdi som kyrkjeleg kulturminne.

Fotnotar

Kjelder 
 Opplysningsvesenets fond

Bakgrunnsstoff 
 Terra Buskerud
 

Prestegardar i Noreg
Kulturminne i Modum
Byggverk i Modum
Gardar i Viken
Freda bygg i Viken
Rollag prestegard

Rollag prestegard ligg nordaust for Rollag stavkyrkje. Det har vore prestegard på staden sidan mellomalderen.

På prestegarden står seks freda bygningar, dei fire førstnemnde eigd av Opplysningsvesenets fond:
 hovudbygning (med kjerne frå 1633)
 bispestove (1720)
 stort stabbur
 lite stabbur
 stabbur
 tidlegare korntørke, ombygd til garasje

Prestebustaden vart rehabilitert i 2013, og i 2016 vart ein ny garasje oppført ved garden.

Prestegarden er rekna for å ha stor verdi som kyrkjeleg kulturminne. Gårdsdrifta er frådelt og seld saman med bygningar på nordsida av det gjenverande prestegardstunet. Søraust for prestegarden er Rollag bygdetun.

Fotnotar

Kjelder 
 Opplysningsvesenets fond

Bakgrunnsstoff 
 
 Buskerud fylkeskommune: Rollag kirkegrend

Prestegardar i Noreg
Kulturminne i Rollag
Byggverk i Rollag
Freda bygg i Viken
Alpin tundra

Alpin tundra er ei økosone eller klimasone karakterisert av mangel på skog på grunn av høgda over havet. Alpin tundra ligg høgare enn skoggrensa, og skil seg frå arktisk tundra ved å ikkje ha permafrost. Dessutan er jorda i alpine strøk vanlegvis betre drenert enn jord i arktiske strøk. 

Alpin tundra går over til subalpin skog under tregrensa. 

Ein finn alpin tundra i fjellstrøk over heile verda. Floraen i alpin tundra sonen er kjenneteikna av artar som kryp langs bakken. Det kalde klimaet i desse høgtliggande områda er forårsaka av lågt lufttrykk, og er ganske likt polarklima. 

I norsk samanheng blir landskap i klimasona alpin tundra oftast omtalt som snaufjell, det vil seia fjellandskap utan skog. 44 % av landarealet i Noreg er omfatta av økosona alpin tundra.

Kjelder
Denne artikkelen bygger på «Alpin tundra» frå ,  den 12. september 2017.  
 

Økologi
Klima
Fjell
Biogeografi
Budal kyrkje

Budal kyrkje er ei kyrkje bygd i y-plan frå 1754 i Midtre Gauldal kommune i Trøndelag fylke.

Byggverket er i tømmer og har 170 sitjeplassar.

Det er kyrkjegard ved kyrkja.

Kjelder 
 
 
Denne artikkelen bygger på «Budal kirke» frå ,  den 12. september 2017.

Bakgrunnsstoff 
 Kyrkjesøk – Budal kirke
 Budal.net
 

Kyrkjer i Gauldal prosti
Kyrkjer i Midtre Gauldal
Norske kyrkjer frå 1750-åra
Kulturminne i Midtre Gauldal
Guvernement i Irak

Irak består av 19 guvernement (muḥāfażah på arabisk), òg kjend som «provinsar». 

Den tidlegare presidenten Saddam Hussein delte inn landet i 18 guvernement i 1970-åra for å drive etnisk manipulering. Ein del av dei kurdiske områda i landet fekk sjølvstyre i 1970. I 2003, etter motstand frå kurdarar om deling av Kurdistan i guvernement, vart sjølvstyret til dei tre kurdiske provinsane i Irak stadfesta på ny i 2005 i den irakiske grunnlova. Denne heldt likevel mange andre store kurdiske område, som Kirkuk, Khanaqin, Sinjar og Mandali-Badra, utafor det det kurdiske sjølvstyreområdet. I 2014 vart det avgjort å opprette Halabja guvernement av Halabja-distriktet i Sulaymaniyah guvernement.

Den 21. januar 2014 godkjende ministerrådet i den irakiske regjeringa i prinsipelle forslag å skape fleire guvernement. Rådet annonserte to nye guvernement Tal Afar og Tuz Khurmatu skulle dannast av dei noverande Nineveh guvernement og Saladin guvernement. Det vart òg annonsert at byen Fallujah i Al Anbar guvernement skulle bli eit eige guvernement, som svar til eit sunniislamsk opprør i byen.

Guvernement

Tidlegare guvernement

Tidlegare kravde guvernement
 Kuwait guvernement (1990–1991)

Sjå òg
 distrikt i Irak

Kjelder
Denne artikkelen bygger på «Governorates in Iraq» frå ,  den 12. september 2017. 
 oppgav desse kjeldene:

 
Irak
Irak 1